Seoses kütusehindade jätkuva tõusuga ning üha sagenevate nn. külmade arvete tegemisega autokütuse müüjatele on seltskond nupumehi alustanud raskesti meeldejäävate numbrimärkide registreerimist ning edasimüümist.    Autoomanik võib endale näiteks soetada numbrimärgi "v1A gR4", mis maksab erinevatel andmetel kuni 50 000 krooni.    Nupumehed töötavad mehanismi järgi, kus leitakse või ostetakse võileivahinna eest vana autoromu ning võetakse see autoregistris  arvele. Hiljem raskestimeeldejäävat numbrit edasi müües teenitakse muinasjutulisi kasumeid.    Samuti on õnnelikud lõplikud numbriomanikud, kes võivad mitte midagi kartmata tanklais paagi täis lasta ning, "unustades" maksmata, minema sõita.    Kolmest numbrikombinatsioonist, mida meie ajakirjanikel õnnestus ühes All-linna autolammutuses näha, suutsid kumbki meelde jätta kõige rohkem ühe kuni kaks tähemärki, milleks olid sagedamini T ja L, järgnesid võrdselt P ja N.    Numbrimüüja  sõnul on need kõige rohkem meelde jäävad tähed kuid siiski armastatakse soetada endale number, milles just need tähed esinevad.